Garin Maiduguri dai ita ce babban birnin jihar Borno dake arewa maso gabashin Nijeriya. Maiduguri ita ce birnin da tafi kowane birni wajen girma da yawan jama'a a arewa maso gabashin Nijeriya. A'kalla birnin tana da jama'a fiye da miliyan daya. Birnin Maiduguri da sabon birni ne kuma an kafa tane a shekara ta alif da dari tara da bakwai (wato 1907). Maiduguri ta 'kunshi unguwar Yerwa (Yerwa yana nufin alheri a harshen kanuri) ta yamma da kuma tsohuwar Maiduwuri datake ta bangaren gabas. Birnin Maiduguri a nan ne fadar mai martaba Shehun Borno take kuma ita ce babban birnin jihar inda fadar gwamnatin jihar Borno take. Babban kasuwan dake Maiduguri ita ce kasuwar litinin(kasuwan Monday) wadda take a tsakiyar birnin Maiduguri. Abubawan cinikinsu sun hada da tufafi, kayan masarufi, kayan abinci, tukwane, bangaren motoci da babura, kaseti na CD da DVD, akwatin kallo, tangaraho, takalma da sauransu. Kananan kasuwanni a Maiduguri sun hada da kasuwan kwastam wanda yake tsakanin unguwar Gamboru da Gwange, kasuwar Budum, kasuwar tashan Baga wanda yayi suna wurin cinikayyan kifi da ake komawa a garin Baga wanda yake dabda tafkin Cadi.